**MEMORIU DE PREZENTARE ÎN VEDEREA**

**OBȚINERII ACORDULUI DE MEDIU**

(conform anexei 5 la metodologie )

1. **DENUMIREA PROIECTULUI**:

Amenajarea unui număr de 10 platforme gospodărești subterane cu sistem hidraulic în Orașul Cernavodă, județul Constanța.

1. **TITULAR**:

Orașul Cernavodă

Adresa poștală: str. Ovidiu, nr. 11, oraș Cernavodă, jud. Constanța

Telefon: 0241/487030, Nr. Fax: 0241/239578, E-mail: primaria@cernavoda.ro,

[www.primaria-cernavoda.ro](http://www.primaria-cernavoda.ro)

Reprezentant: Viceprimar - Serif Cirjali

1. **DESCRIEREA PROIECTULUI**
2. **Scurt rezumat al proiectului**

Locațiile unde se intenționează amplasarea de platforme subterane de precolectare / colectare a deșeurilor municipale, coincid cu locațiile unde sunt amplasate în prezent containerele clasice – în unele locații va fi montată o singură platformă subterană, rămânând și containere pe sistemul clasic.

**Adrese**: Cartier Trust – strada Panait Cerna în zona blocurilor B1 – B2

Cartier Trust – strada Energiei în zona blocului C5

Cartier Trust – strada Cazărmii în zona blocului E17

Cartier H-uri – strada Medgidiei în zona blocului H5

Strada Unirii în zona blocului M4

Strada Unirii în zona bănci

Strada Mihai Eminescu în apropierea intersecției cu strada N. Titulescu

Cartier Columbia – strada Liliacului între bloc D1 și bloc 11

Cartier Columbia – strada Salciei în zona blocului turn între garaje

Platformele subterane de colectare a deșeurilor sunt o alternativă la platformele clasice, reprezentate de țarcuri în interiorul cărora se amplasează containere / pubele.

Platformele subterane sunt compuse din:

* **în subteran** - cuva de beton impermeabilă și structura metalică elevatoare (prevăzută cu sistem hidraulic), în care se amplasează 4 containere de colectare deșeuri de 1,1 mc;
* **în suprateran** - platforma metalică prevăzută cu 4 coșuri de inserție deșeuri, din inox (crud sau vopsit) cu sistem de rabatare a capacului. Platforma supraterană poate fi finisată cu orice tip de materiale (beton, asfalt, gresie / piatră, pavaje de diferite tipuri și modele, etc.).

Platformele subterane sunt destinate colectării selective a deșeurilor municipale și asimilabile (menajere), pe 4 fracții, sau mai multe, în cazul în care situația organizării serviciului la nivel local o impune.

O platformă este prevăzută cu 4 coșuri de inserție care pot fi destinate, în funcție de Regulamentul de Salubrizare local, fracțiilor de deșeuri stabilite.

Punctele de colectare subterane sunt destinate în principal serviciului public de salubrizare a localităților, însă acestea pot fi utilizate în cadrul unor fluxuri de deșeuri diferite de cel al deșeurilor menajere (după caz).

Platformele subterane sunt realizate în conformitate cu HG 1029-2008 privind condițiile introducerii pe piață a mașinilor și vor fi livrate împreună cu documentația aferentă (declarație de conformitate, manual de instrucțiuni, etc.).

Platformele sunt realizate în conformitate cu prescripția tehnică PT-Rl-2010 pentru echipamente de ridicat emisă de ISCIR și vor fi însoțite de documentația aferentă avizata de RADTP pentru montaj.

1. **Justificarea necesităţii proiectului**

Acest obiectiv vine în sprijinul locuitorilor Orașului Cernavodă prin faptul că prin acest sistem se păstrează curățenia și se elimină mirosul în zona în care se aruncă deșeurile, iar gunoiul este colectat de operatorul de salubritate prin ridicarea containerelor cu o instalație hidraulică, la nivelul solului.

Practic gunoiul este depozitat sub pământ, igienic și fără să se ocupe spațiu.

Platforma metalică elevatoare pe care se amplasează containerele nu permite deversarea deșeurilor nici măcar în cuva subterană, între aceasta și pereții cuvei neexistând spațiu suficient.

Prin amenajarea acestor platforme subterane se elimină împrăștierea deșeurilor, a focarelor de infecție din jurul pubelelor, a mirosului, nu permit accesul rozatoarelor în incinta cuvei de depozitare a deșeurilor. Lipsa accesului la deșeuri îngreunează accesul insectelor și reduce semnificativ prezența acestora în jurul platformei, iar operația de dezinsecție se realizează într-o incintă închisă:

* Se derulează mult mai facil
* Efectele se mențin pe o perioadă mult mai mare

Nu generează riscuri de sănătate pentru populație și animale

1. **Planșe reprezentând limitele amplasamentului proiectului, inclusiv orice suprafață de teren solicitată pentru a fi folosită temporar (planuri de situație și amplasamente)**

Anexe la prezenta documentație: Plan de încadrare în zonă și Planuri de situație cu fiecare amplasament.

1. **Formele fizice ale proiectului (planuri, clădiri, alte structuri, materiale de construcție etc.)**

Materialele utilizate sunt: beton, oțel-beton, profile metalice din oțel, etc.

**Se prezintă elementele specifice caracteristice proiectului propus:**

1. **Profilul și capacitățile de producție:** Platforme subterane pentru colectarea de;eurilor menajere.
2. **Descrierea instalației și a fluxurilor tehnologice existente pe amplasament (după caz):**

Aducerea plăcii suport inferioare la nivelul solului pentru scoaterea și golirea containerelor se face printr-un mecanism hidraulic plasat pe platformă, compus din:

* patru cilindri hidraulici, amplasați în coșurile platformei, care asigură ridicarea platformei;
* un divizor de debit care asigură compensarea greutății diferite a containerelor și ridicarea în poziție orizontală;
* furtunuri hidraulice de legătură;
* cuplă rapidă.

Mecanismul hidraulic de ridicare a platformei se va activa prin conectarea la furtunul dispozitivului hidraulic de acționare amplasat pe camionul de colectare. Operatorul acționează dispozitivul de pe camion, astfel se introduce ulei hidraulic din camion în circuitul platformei, care acționată simultan de cei 4 cilindri se va ridica până la nivelul solului, permițând astfel scoaterea containerelor de 1100 litri și golirea lor obișnuită.

Pentru coborâre, operatorul acționează dispozitivul din nou, uleiul este împins de această dată din circuitul platformei înapoi spre mașină prin greutatea proprie a platformei care coboară.

1. **Descrierea proceselor de producție ale proiectului propus, în funcție de specificul investiției, produse și subproduse obținute, mărimea, capacitatea**

Punctele de colectare vor fi dotate cu recipiente marcate în culorile stabilite potrivit legii, având capacitatea de stocare corelată cu numărul de utilizatori arondați și cu frecvența de ridicare, asigurând condiții de acces ușor pentru autovehiculele destinate colectării.

1. **Materiile prime, energia şi combustibilii utilizaţi, cu modul de asigurare a acestora;**

Pentru realizarea obiectivului de investiții se utilizează utilaje cu motoare termice Diesel. Combustibilul va fi asigurat de la o stație de alimentare autorizată.

1. **Racordarea la rețelele utilitare**

Platformele subterane nu necesită conectarea la canalizare (sau alte utilități) deoarece:

* cuva de beton din subteran este o incintă impermeabilă ce nu permite infiltrația sau exfiltrația apelor prin pereți / pardoseală;
* incinta de beton subterană este impermeabilă cu privire la apele meteorice, fiind prevăzută cu sistem de etanșare la suprafața de contact cu platforma metalică supraterană.
1. **Descrierea lucrărilor de refacere a amplasamentului în zona afectată de execuţia investiţiei;**

Lucrările de refacere a amplasamentului constau în racordarea platformei superioare la partea pietonală a carosabilului. Nu este cazul să se realizeze lucrări speciale pentru refacerea amplasamentului.

1. **Căi noi de acces sau schimbări ale celor existente**

Accesul la platforme se va realiza din străzile aferente amplasamentelor. Nu este necesară crearea unor noi căi de acces, atâta timp cât platformele vor fi amplasate pe locul celor existente.

1. **Resursele naturale folosite în construcţie şi funcţionare**

Singurele resurse sunt combustibilii utilizați pentru funcționarea utilajelor implicate în procesele de construire și exploatare a platformelor.

1. **Metode folosite în construcție**

Pentru realizarea obiectivului de investiții se vor utiliza metode usuale de construire: săpături cu utilaje specializate, turnări de beton, lucrări de refacere a amplasamentului

1. **Planul de execuție, cuprinzând faza de construcție, punerea în funcțiune, exploatare, refacere și folosire ulterioară**

Planul de execuție se va realiza în conformitate cu planurile de arhitectură și rezistență cuprinse în proiect.

1. **Relaţia cu alte proiecte existente sau planificate**

Nu este cazul

1. **Detalii privind alternativele care au fost luate în considerare**

Nu este cazul

1. **Alte activități care pot apărea ca urmare a proiectului (de exemplu, extragerea de aggregate, asigurarea unor noi surse de apă, surse sau linii de transport al energiei, creșterea numărului de locuințe, eliminarea apelor uzate și a deșeurilor)**

Nu este cazul

1. **Alte autorizații cerute pentru proiect**

Nu este cazul

**Localizarea proiectului**

1. **Distanța față de granițe pentru proiectele care cad sub incidența Convenției privind evaluarea impactului asupra mediului în context transfrontieră, adoptată la Espoo la 25 februarie 1991, ratificată**

Amplasamentele se învecinează cu străzile aferente locațiilor unde se vor construi platformele, precum și cu imobilele ai căror locatari utilizează platformele.

1. **Hărți, fotografii ale amplasamentului care pot oferi informații privind caracteristicile fizice ale mediului, atât natural, cât și artificiale și alte informații privind:**
2. **Folosințele actuale și planificate ale terenului atât pe amplasament cât și pe zone adiacente acestuia**

**Utilizarea existentă a terenului:** Teren destinat colectării deșeurilor menajere

 **Utilizare planificată:** Teren destinat colectării deșeurilor menajere – se păstrează

1. **Politici de zonare şi de folosire a terenului;**

Terenul pe care se vor afla obiectivele își vor păstra destinația actuală.

1. **Areale sensibile:**
* Zone umede - nu este cazul,
* Zone costiere – nu este cazul,
* Zonele montane și împădurite - nu este cazul,
* Parcuri și rezervații naturale – nu este cazul,
* Ariile clasificate sau zonele protejate prin legislația în vigoare, cum sunt: zone de protecție a faunei piscicole, bazine piscicole naturale și bazine piscicole amenajate, etc: - nu este cazul.
* Zonele de protecție specială: - nu este cazul
* Ariile în care standardele de calitate a mediului stabilite de legislație au fost deja depășite: - nu este cazul
* Arii dens populate: orașul Cernavodă
* Peisaje cu semnificație istorică, culturală și arheologică: Străzile Liliacului și Salciei se situează în zona sitului arheologic „Platou Columbia” și în zona de protecție a siturilor „Dealul Sofia”, „Valea Dobrescu”, „Coada Zăvoiuli”..
1. **Detalii privind orice variant de amplasament care a fost luată în considerare**

Amplasarea platformelor s-a făcut pe amplasamentele existente ale platformelor clasice de colectare a deșeurilor.

**Caracteristicile impactului potenţial**

**O scurtă descriere a impactului potențial, cu luarea în considerare a următorilor factori:**

1. **impactul asupra populației, sănătății umane, faunei și florei, solului, folosințelor bunurilor materiale, calității și regimului cantitativ al apei, calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente. Natura impactului (adică impactul direct, indirect, secundar, cumulativ, pe termen scurt, mediu și lung, permanent și temporar, pozitiv și negativ);**

Lucrările de construire nu presupun un impact major asupra populației, deoarece lucrările se derulează pe o perioadă scurtă de timp - pe perioada normată a autorizației de construire.

Zgomotul produs de utilajele agrementate de pe șantier se va produce local și temporar.

Lucrările de construire se vor desfășura după un program agreat de administrația locală, astfel încât să se asigure orele de odihnă ale locatarilor din zonele cele mai apropiate.

În procesul tehnologic de construire toate deșeurile rezultate vor fi colectate în pubele tipizate și preluate de serviciile de salubritate specializate din zonă.

În timpul operării, având în vedere natura proiectului, nu vor exista surse de zgomot. La nivelul construcției, prin măsurile de fonoizolare adoptate constructiv se va asigura un nivel optim de zgomot.

1. **extinderea impactului (zona geografică, numărul populației / habitatelor / speciilor afectate)**

Se estimează că impactul se va resimti la nivel local, în zona organizării de șantier.

1. **magnitudinea și complexitatea impactului**

Impactul va fi unul destul de mic având în vedere că durata estimată de montaj a platformelor este de o săptămână.

1. **probabilitatea impactului**

În conformitate cu detaliile prezentate anterior, precum și cu cele de la capitolul 4.

1. **durata, frecvența și reversibilitatea impactului**

Impactul va fi unul destul de mic având în vedere că durata estimată de montaj a platformelor este de o săptămână. După montarea platformelor singurul disconfort va fi cel generat de golirea containerelor de către firma de salubrizare. Durata procesului de ridicare a platformei, golire containere și coborâre platforme este de aproximativ 5 minute.

1. **măsurile de evitare, reducere sau ameliorare a impactului semnificativ asupra mediului**

În primul rând, invesiţia este destinată protejării mediului, reprezentând o modalitate de acţiune în colectarea deşeurilor menajere de la populaţie cu eliminarea riscrilor de mediu asociate.

În perioada de execuţie, impactul asupra mediului nu este semnificativ, procedura de evaluare a impactului nefiind aplicabilă.

Platformele subterane, prin modul lor constructiv sunt mult mai eficiente în ceea ce privește impactul asupra mediului. Acestea sunt construite în așa fel încât deșeurile nu pot fi împrăștiate în împrejurimi așa cum se întâmplă în cazul platformelor clasice. Drept urmare însăși construirea acestor platforme este o măsură de evitare a impactului deșeurilor asupra mediului.

1. **natura transfrontiera a impactului.** - Nu este cazul.
2. **SURSE DE POLUANȚI ȘI INSTALAȚII PENTRU REȚINEREA, EVACUAREA ȘI DISPERSIA POLUANȚILOR ÎN MEDIU**
3. **Protecția calității apelor**
4. **sursele de poluanti pentru ape, locul de evacuare sau emisarul;**

În perioada de construcție a obiectivelor impactul potențial asupra apelor poate fi produs de materiale pierdute pe sol. Acestea pot fi materiale de construcție, pierderi de produse petroliere și ulei din vahiculele implicate în traficul din șantier. Ele pot fi preluate de apele pluviale ce spală amplasamentul și pot ajunge în apele de suprafață sau prin straturile de sol, în apa freatică.

Platformele subterane asigură îndeplinirea cerințelor fundamentale prin faptul că *facilitează colecatrea separată, transportul, neutralizarea valorificarea și eliminrea finală a deșeurilor.* De asemenea, fiind o incintă impermeabilă, nu permite infiltraţia sau exfiltraţia apelor prin pereţi / pardoseală și este impermeabilă cu privire la apele meteorice, fiind prevăzută cu sistem de etanşare la suprafaţa de contact cu platforma metalică supraterană, respectând în acest fel aspectele legale referitoare la sănătatea populației.

1. **stațiile și instalațiile de epurare sau de preepurare a apelor uzate prevăzute.**

Măsurile de reducere a impactului asupra apelor pot fi reduse prin revizia și întreținerea regulată a utilajelor utilizate în etapa de execuție și a vehiculelor de transport deșeuri.

Cuva este impermeabilizată astfel că eventualul levigat scurs din containere nu poate ajunge în sol. Dacă va fi necesar se va vidanja periodic levigatul şi dus la o staţie de epurare. De asemenea, apa din sol nu poate pătrunde înăuntru.

1. **Protecția aerului:**
2. **sursele de poluanți pentru aer;**

**În perioada de constructie**, sursele de emisie a poluanților atmosferici specifice proiectului studiat sunt surse la sol, deschise (cele care implică manevrarea materialelor de construcții și prelucrarea solului) și mobile (trafic utilaje și autocamioane – emisii de poluanți și zgomot).

Toate aceste categorii de surse din etapa de construcții / montaj sunt nedirijate, fiind considerate surse de suprafață, liniare.

Principalul poluant care va fi emis în atmosferă pe perioada de executie va fi reprezentat de pulberi totale în suspensie – în special TSP şi fractiunea PM10.

O proporție însemnată lucrărilor include operații care se constituie în surse de emisie a prafului. Este vorba despre operațiile aferente manevrării pământului, materialelor balastoase și a cimentului / asfaltului și a celorlalte materiale, precum săpături (excavări), umpluturi (descărcare material, împrăștiere, compactare), lucrări de infrastructură.

O sursă de praf suplimentară este reprezentată de eroziunea vântului, fenomen care însoțeste lucrările de construcție, datorită existenței pentru un anumit interval de timp, a suprafețelor de teren neacoperite expuse acțiunii vântului.

În timpul desfășurării lucrărilor de construcție factorul de mediu aer va fi influențat de traficul utilajelor și mijloacelor de transport de pe șantier. Utilajele, indiferent de tipul lor, funcționează cu motoare Diesel, gazele de eșapament evacuate în atmosferă conținand întregul complex de poluanți specific arderii interne a motorinei: oxizi de azot (NO2), compuși organici volatili nonmetanici, metan (CH4), oxizi de carbon (CO, CO2), amoniac (NH3), particule cu metale grele (Cd, Cu, Cr, Ni, Se, Zn), hidrocarburi aromatice policiclice (HAP), bioxid de sulf (SO2), particule și hidrocarburi.

Particulele rezultate din gazele de eșapament de la utilaje se încadrează, în marea lor majoritate, în categoria particulelor respirabile.

Dispunerea geografică, administrativă, topografică, precum și direcția dominantă a vânturilor au o contribuție favorabilă la atenuarea impactului emisiilor de gaze de combustie asupra zonelor afectate.

Un aspect important îl reprezintă faptul că toate materialele de constructie vor fi produse în afara amplasamentului, urmând a fi livrate în zona de construcție în cantitătile strict necesare şi în etapele planificate, evitându-se astfel depozitarea prea îndelungată a stocurilor de materiale pe șantier și supraîncarcarea șantierului cu materiale.

Se estimează ca impactul va fi strict local și de nivel redus.

**Pe perioada de exploatare** a platformelor sursa de poluare a aerului poate fi considerată mirosul degajat la ridicarea platformelor pentru golirea containerelor, dar pe o perioadă foarte scurtă de timp cca. 5 minute.

1. **instalațiile pentru reținerea și dispersia poluanților în atmosferă.**

**In perioada de execuție** a lucrărilor de construcții, pentru evitarea dispersiei particulelor în atmosferă, se vor lua măsuri de reducere a nivelului de praf, iar materialele de construcție trebuie depozitate în locuri special amenajate și ferite de acțiunea vântului. În cazul depozitării temporare de materiale pulverulente, acestea vor fi acoperite pentru a nu fi împraștiate prin acțiunea vântului.

Realizarea lucrărilor se va executa cu mijloace mecanice și manuale, depozitarea materialului efectuându-se în zone special amenajate.

De asemenea, pentru a se limita poluarea atmosferei cu praf în timpul transportului, materialele se vor transporta în condiții care să asigure acest lucru prin stropirea materialului, acoperirea acestuia, utilizarea de camioane cu bene / containere adecvate tipului de material transportat, etc.

Pe timpul depozitării se vor stropi depozitele de sol pentru a împiedica poluarea factorului de mediu aer cu pulberi sedimentabile.

Mijloacele de transport și utilajele vor folosi numai traseele prevăzute prin proiect, suprafețe amenajate, evitându-se suprafețele nepavate, astfel încat să se reducă pe cât posibil reantrenarea particulelor în aer.

Se vor efectua verificări periodice, conform legislației în domeniu, pentru utilajele și mijloacele de transport implicate în lucrările de construcție, astfel încât acestea să fie în stare tehnică bună și să nu emane noxe peste limitele admise.

În urma verificărilor periodice în ceea ce privește nivelul de monoxid de carbon și concentrațiile de emisii în gazele de eșapament, dacă vor apărea depășiri ale indicatorilor admiși (depășiri ale limitelor aprobate prin cărțile tehnice ale utilajelor), acestea vor fi oprite și vor fi puse în funcțiune numai după remedierea eventualelor defecțiuni.

Pentru reducerea emisiilor de gaze de eşapament se recomandă folosirea de utilaje și echipamente moderne, ce respectă standardele EURO cu privire la construcţia motoarelor noi, respectiv la sistemele pentru controlul emisiilor, ținând cont de tendința mondială de fabricare a unor motoare cu consum redus de carburant pe unitatea de putere și control restrictiv al emisiilor.

Este important ca în pauzele de activitate motoarele mijloacelor de transport și ale utilajelor să fie oprite, evitându-se funcționarea nejustificată a acestora, sau manevrele nejustificate.

Organizarea judicioasă a activităților de construcție, cu respectarea programului planificat și actualizarea după caz a acestuia funcție de situațiile specifice apărute va permite fluidizarea circulației și evitarea de supra-aglomerări de mijloace de transport și utilaje în organizarea de șantier.

Având în vedere măsurile prezentate anterior, nu se estimează a fi necesare instalaţii pentru controlul emisiilor în cadrul organizării de şantier.

**Pe perioada de exploatare** a platformelor nu vor fi emiși poluanți în atmosferă. Singura condiție este ca acestea să fie exploatate corect, conform legislației în vigoare. O sursă de poluanți ar apărea în cazul unui incendiu la una din platforme sau în cazul aruncării unor deșeuri necorespunzătoare destinației pentru care au fost proiectate.

1. **Protecția împotriva zgomotului și vibrațiilor:**
2. **sursele de zgomot și de vibrații;**

Principalele surse de zgomot și vibrații rezultă din exploatarea utilajelor anexe și de la utilajele de transport care tranzitează incinta.

Zgomotele și vibrațiile se produc în situații normale de exploatare a utilajelor și instalațiilor folosite în procesul de organizare de șantier, au caracter temporar și nu au efecte negative asupra mediului.

 În timpul executării lucrărilor de organizare de șantier, sursele de zgomot, sunt date de utilajele în funcțiune, ce deservesc lucrările.

 Având în vedere că utilajele folosite sunt acționate de motoare termice omologate, nivelul zgomotelor produse se încadrează în limitele admisibile.

Lucrările de construcții se vor desfășura după un program agreat de administrația locală, astfel încât să se asigure orele de odihnă ale locatarilor din zonele cele mai apropiate.

**În timpul operării**, având în vedere natura proiectului, nu vor exista surse de zgomot.

1. **amenajările și dotările pentru protecția împotriva zgomotului și vibrațiilor.** - Nu este cazul.
2. **Protecția împotriva radiațiilor:**
3. **sursele de radiații** - Nu este cazul.
4. **amenajările și dotările pentru protecția împotriva radiațiilor** - Nu este cazul.
5. **Protectia solului si a subsolului:**
6. **sursele de poluanti pentru sol, subsol si ape freatice;**

În cadrul lucrărilor de construcții / montaj desfășurate se manifestă un impact fizic asupra solului / subsolului ce constă în lucrările de terasamente ce urmează a fi efectuate (excavare, nivelare, compactare) pentru infrastructură.

Impactul asupra solului / subsolului se mai poate produce și ca urmare a apariției unor posibilele scurgeri accidentale de lubrefianți, carburanți sau substanțe chimice, datorită funcționării utilajelor și mijloacelor de transport folosite în cadrul organizării de șantier sau a reparațiilor, dacă acestea sunt efectuate pe amplasament.

De asemenea, gospodărirea incorectă a deșeurilor poate duce la poluarea solului, subsolului și apelor freatice.

Când se realizează decopertarea stratului fertil și depozitarea lui parțială, se scoate din circuitul natural, o cantitate de elemente nutritive. Însă, cea mai mare parte a acestora va fi reintegrată acestui circuit, pe măsură ce stratul vegetal de sol depozitat va fi utilizat la refacerea ecologica a teritoriului, inclusiv a învelișului de sol, acolo unde aceasta se va preta.

1. **lucrările și dotările pentru protecția solului și a subsolului.**

Măsurile specifice de reducere a impactului asupra factorului de mediu sol sunt prezentate în continuare:

* utilajele și mijloacele de transport vor fi verificate periodic în vederea evitării posibilității de apariție a scurgerilor accidentale ca urmare a unor defecțiuni ale acestora cât şi pentru minimizarea emisiilor în atmosferă
* este interzisă deversarea apelor uzate rezultate pe perioada construcției în spațiile naturale (pe sol)
* depozitarea materialelor în cadrul organizării de șantier trebuie să asigure securitatea depozitelor, manipularea adecvată și eficientă, toate acestea în scopul de a evita pierderile și poluarea accidentală
* spălarea mijloacelor de transport și a utilajelor se va face exclusiv în zone special amenajate pentru astfel de operațiuni
* utilajele și mijloacele de transport vor folosi doar căile de acces stabilite conform proiectului, evitând suprafețele nepavate
* operațiile de schimbare a uleiului pentru mijloacele de transport se vor executa doar în locuri special amenajate, de către personal calificat, prin recuperarea integrală a uleiului uzat, care va fi predat operatorilor economici autorizați să desfășoare activități de colectare, valorificare și / sau de eliminare a uleiurilor uzate, în conformitate cu Directiva 75/439/CEE privind eliminarea uleiurilor reziduale, modificată și completată prin Directiva 87/101/CEE, care a fost transpusă în legislația națională prin H.G. 235/2007 (privind gestionarea uleiurilor uzate)
* reparațiile utilajelor / mijloacelor de transport care deservesc organizarea de șantier se fac în locuri special amenajate cu platforme betonate (în perimetrul organizării de șantier sau în exterior - la unităţi specializate)

Vor fi amenajate spații speciale pentru colectarea și stocarea temporară a deșeurilor (ambalaje ale materialelor de construcții, deșeuri provenite din resturi ale materialelor de construcții), astfel încât deșeurile nu vor fi niciodată depozitate direct pe sol. Toate deșeurile vor fi eliminate controlat de pe amplasament în baza contractelor încheiate cu firme specializate.

În cazul respectării tehnologiilor de executie a lucrărilor factorii „sol” și „subsol” nu vor fi afectați de poluare.

Ca urmare a soluţiilor tehnice prevăzute, privind evacuarea apelor menajere și pluviale, se apreciază că nu vor fi poluări ale factorilor de mediu care să afecteze solul și subsolul zonei, astfel nu se estimează un impact asupra solului și subsolului cauzat de lucrările propuse.

1. **Protecția ecosistemelor terestre și acvatice:**
2. **Identificarea arealelor sensibile ce pot fi afectate de proiect**

Impactul asupra vegetației și faunei poate fi resimțit în perioada executării lucrărilor, datorită creșterii cantităților de pulberi sedimentare ce pot avea ușoare implicații asupra vegetației din vecinătatea amplasamentului.

În momentul amenajării de spații verzi, activitatea microorganismelor din sol se va reface.

Trebuie avută în vedere depozitarea separată a solului fertil decopertat ce poate fi reutilizat față de restul solului excavat.

În timpul funcționării, natura activității și amplasarea obiectivului exclude posibilitatea afectării în vreun mod a faunei și florei terestre.

Se recomandă ca la amenajarea spațiilor verzi, să se folosească specii de plante autohtone (specifice zonei).

1. **lucrările, dotările și măsurile pentru protecția biodiversității, monumentelor naturii și ariilor protejate.** - Nu este cazul.
2. **Protectia așezărilor umane și a altor obiective de interes public:**
3. **identificarea obiectivelor de interes public, distanța față de așezările umane, respectiv față de monumente istorice și de arhitectură, alte zone asupra cărora există instituit un regim de restricție, zone de interes tradițional etc.;**

Obiectivele sunt amplasate în:

* Cartier Trust – strada Panait Cerna în zona blocurilor B1 – B2
* Cartier Trust – strada Energiei în zona blocului C5
* Cartier Trust – strada Cazărmii în zona blocului E17
* Cartier H-uri – strada Medgidiei în zona blocului H5
* Strada Unirii în zona blocului M4
* Strada Unirii în zona bănci
* Strada Mihai Eminescu în apropierea intersecției cu strada N. Titulescu
* Cartier Columbia – strada Liliacului între bloc D1 și bloc 11
* Cartier Columbia – strada Salciei în zona blocului turn între garaje

Accesul la amplasamente se realizează direct din str[zile aferente locațiilor.

Amplasamentele sunt situate în intravilan.

Impactul dat de realizarea acestui obiectiv, din punct de vedere al condițiilor de viață este unul pozitiv, platformele subterane creând o serie de avantaje atât din puct de vedere al protejării mediului cât și din punct de vedere arhitectural.

1. **lucrările, dotările și măsurile pentru protecția așezărilor umane și a obiectivelor protejate și / sau de interes public.**

Pe perioada execuției lucrărilor de construire se vor lua măsuri pentru protecția așezărilor umane astfel încât populația din zonă să nu fie afectată.

Lucrările de construcții se vor desfățura după un program agreat de administrația locală, astfel încât să se asigure orele de odihnă ale locatarilor din zonele cele mai apropiate.

1. **Gospodărirea deşeurilor generate pe amplasament:**
2. **Tipurile și cantitățile de deșeuri de orice natură rezultate**

În perioada lucrărilor de execuție rezultă deșeuri specifice activității de construire; nu vor fi generate deșeuri potențial periculoase pentru mediu.

1. **Modul de gospodărire a deșeurilor**

Deşeurile vor fi depozitate controlat, în locuri bine stabilite şi amenajate corespunzător prevederilor în vigoare şi a unei colectări în pubele destinate fiecărui tip de deşeu în parte. Pentru evidenţierea acestei colectări se vor alege pubele de culori diferite şi inscripţionate conform tipului de deşeu pe care îl conţine.

Deşeurile menajere vor fi preluate de către societatea de salubritate locală, autorizată pentru activităţi precum colectarea, sortarea, transportul şi depozitarea deşeurilor menajere în locuri special amenajate.

Deşeurile din construcţii, rezultate în urma lucrărilor de construire a platformelor, vor fi preluate de firme de salubritate autorizate, iar materialele revalorificabile (fier, lemn) vor fi depozitate separat.

Deşeurile provenite din construcţii vor fi preluate de societate de salubritate locală, conform Contractului pentru Autorizaţia de Construire care prevede colectarea, transportul şi depozitarea de către prestator a deşeurilor industriale şi închirierea recipienţilor şi utilajelor necesare.

1. **Gospodărirea substanţelor şi preparatelor chimice periculoase:**
2. **substanțele și preparatele chimice periculoase utilizate și / sau produse;**

**Pe perioada execuției construcțiilor** nu se vor produce deșeuri periculoase **pe amplasamentele proiectului.**

Operațiile de schimbare a uleiului (uleiurile uzate) pentru utilajele și mijloacele de transport din cadrul organizării de șantier nu se vor realiza pe amplasamentul proiectului, ci se vor executa doar în locuri special amenajate, de către personal calificat, prin recuperarea integrală a uleiului uzat, care va fi predat operatorilor economici autorizați să desfășoare activități de colectare, valorificare și / sau de eliminare a uleiurilor uzate.

Alimentarea cu combustibil, repararea și întreținerea mijloacelor de transport și a utilajelor folosite pe șantier se vor face numai la societăți specializate și autorizate.

**Pe perioada de exploatare a obiectivului** de față nu se vor produce deșeuri periculoase și nu se vor folosi substanțe și preparate chimice periculoase.

1. **modul de gospodărire a substanțelor și preparatelor chimice periculoase și asigurarea condițiilor de protecție a factorilor de mediu și a sănătății populației.**

Nu este cazul, pe amplasamentul proiectului nu se vor produce deșeuri periculoase și nu se vor folosi substanțe și preparate chimice periculoase, nici în perioada de construire a proiectului și nici în perioada de exploatare a acestuia. Platformele sunt destinate exclusiv colectării deșeurilor menajere. Deșeurile de orice altă natură se vor depozita în locuri special amenajate în acest scop.

1. **PREVEDERI PENTRU MONITORIZAREA MEDIULUI**
2. **dotări și măsuri prevăzute pentru controlul emisiilor de poluanți în mediu.**

**Pe perioada execuției construcțiilor** se vor respecta normele pentru protecția mediului. Constructorul va asigura monitorizarea gestionării deșeurilor pe care o va raporta agenției pentru protecția mediului conform solicitărilor acesteia.

Dacă autoritatea competentă pentru protecția mediului consideră necesar, în perioada construcției poate solicita monitorizarea calității aerului și a nivelului de zgomot în zonele adiacente organizării de șantier.

De asemenea, în cadrul organizării de șantier trebuie urmărită respectarea măsurilor impuse cu privire la:

* depozitarea corectă a deșeurilor
* funcționarea corectă a utilajelor și mijloacelor de transport aferente, și efectuarea verificărilor periodice a acestora astfel încât acestea să fie în stare tehnică bună și să nu emane noxe peste limitele admise
* curățirea roților mijloacelor de transport la ieșirea din organizarea de șantier pentru a nu produce disconfort pe drumurile publice
* în cazul depozitării temporare de materiale pulverulente, se va urmări ca acestea să fie acoperite pentru a nu fi împrăștiate prin acțiunea vântului
1. **JUSTIFICAREA ÎNCADRĂRII PROIECTULUI, DUPĂ CAZ, ÎN PREVEDERILE ALTOR ACTE NORMATIVE NAŢIONALE CARE TRANSPUN LEGISLAŢIA COMUNITARĂ (IPPC, SEVESO, COV, LCP, DIRECTIVA CADRU APĂ, DIRECTIVA CADRU AER, DIRECTIVA CADRU A DEŞEURILOR ETC.)**

Proiectul pentru care se solicită actul administrativ al autorității competente pentru protecția mediului nu intră sub incidența nici unei directive europene din tratatul de aderare, respectiv din directivele menționate mai sus.

1. **LUCRĂRI NECESARE ORGANIZĂRII DE ŞANTIER**
2. **Descrierea lucrărilor necesare organizării de șantier**

Pentru buna desfăşurare a lucrărilor de construire se vor lua următoarele măsuri :

* împrejmuirea de protecție a terenului,
* delimitarea zonei pentru depozitarea materialelor de construcţii (pietriş, lemnărie etc).
* dotarea şantierului cu următoarele :
* roabă, unelte pentru săpătură manuală – lopeţi, cazmale, târnăcop etc;
* ladă de scule.

Aprovizionarea cu materiale se va face din depozitele locale.

1. **Localizarea organizării se șantier:** Organizarea de șantier se va face pe proprietatea beneficiarului.
2. **Descrierea impactului asupra mediului a lucrărilor organizării de șantier:** Organizarea de șantier nu va avea niciun impact asupra mediului.
3. **Surse de poluanți și instalații pentru reținerea, evacuarea și dispersia poluanților în mediu în timpul organizării de șantier**

Construcția propusă nu necesită o organizare de șantier specială, drept urmare nu există surse de poluanți generate de organizarea de șantier.

1. **Dotări și măsuri prevăzute pentru controlul emisiilor de poluanți în mediu**

Nu sunt necesare

1. **LUCRĂRI DE REFACERE A AMPLASAMENTULUI LA FINALIZAREA INVESTIŢIEI, ÎN CAZ DE ACCIDENTE ŞI / SAU LA ÎNCETAREA ACTIVITĂŢII, ÎN MĂSURA ÎN CARE ACESTE INFORMAŢII SUNT DISPONIBILE**
2. **lucrările propuse pentru refacerea amplasamentului la finalizarea investiției, în caz de accidente si / sau la încetarea activității;**

Nu este cazul.

1. **aspecte referitoare la prevenirea şi modul de răspuns pentru cazuri de poluări accidentale;**

Pentru a evita poluările accidentale se vor lua următoarele măsuri:

* controlul strict al personalului muncitor privind disciplina în șantier: instructajul periodic, echipamentul de protecție, etc.;
* verificarea înainte de intrarea în lucru a utilajelor, mijloacelor de transport;
* verificarea indicatoarelor de interzicere a accesului în anumite zone, a plăcuțelor indicatoare cu însemne de pericol – unde este cazul;
* realizarea de împrejmuiri, semnalizări și alte avertizări pentru a delimita zonele de lucru;
* controlul și restricționarea accesului persoanelor în șantier;
* întocmirea unui plan de intervenții în caz de situații neprevăzute sau a unor fenomene meteorologice extreme (precipitații abundente, furtuni); planul va prevedea în special măsurile de alertare, informare, soluții pentru minimizarea efectelor.

Aceste măsuri vor fi menționate în contractul de execuție a lucrărilor de construcții proiectate, cu respectarea legislației românești privind Securitatea și Sănătatea Muncii, Paza contra incendiilor, Paza și Protecția Civilă, Regimul deșeurilor și altele. De asemenea se vor respecta prevederile Proiectelor de execuție, a Caietelor de sarcini, a Legilor și normativelor privind calitatea în construcții.

În cazul unor scurgeri accidentale de produse petroliere, fie de la mijloacele de transport cu care se aduc la amplasament diverse materiale, fie de la utilajele folosite, factorul de mediu care poate fi afectat este solul, în acest caz recomandându-se achiziția de material absorbant pentru intervenția promptă.

1. **aspecte referitoare la închiderea / dezafectarea / demolarea construcțiilor;**

Eventuala dezafectare / demolare a construcțiilor constă în executarea următoarelor lucrări:

* dezmembrarea construcțiilor, cu recuperarea și valorificarea materialelor refolosibile;
* demolarea fundațiilor și utilizarea betonului pentru diferite amenajari (de ex.: drumuri, umpluturi, etc.);
* umplerea fundațiilor și refacerea covorului vegetal.
1. **modalităţi de refacere a stării iniţiale / reabilitare în vederea utilizării ulterioare a terenului.**

În principal aceste modalități implică, după dezmembrarea / demolarea construcției, aducerea terenului la starea inițială prin realizarea de umpluturi, aducerea terenului la cote asemănătoare cu terenurile învecinate și refacerea covorului vegetal. Însă, aceste modalităţi se vor stabili clar la momentul luării deciziei privind desfiinţarea obiectivului în vederea utilizării ulterioare a terenului.

1. **ANEXE - PIESE DESENATE**
2. Planul de încadrare în zonă a obiectivului şi planul de situaţie, cu modul de planificare a utilizării suprafeţelor
* Formele fizice ale proiectului (planuri, clădiri, alte structuri, materiale de construcţie etc.)
* Planşe reprezentând limitele amplasamentului proiectului, inclusiv orice suprafaţă de teren solicitată pentru a fi folosită temporar (planuri de situaţie şi amplasamente)
1. Schemele-flux pentru:
* procesul tehnologic şi fazele activităţii, cu instalaţiile de depoluare.
1. Alte piese desenate, stabilite de autoritatea publică pentru protecţia mediului.
2. **PENTRU PROIECTELE PENTRU CARE ÎN ETAPA DE EVALUARE INIŢIALĂ AUTORITATEA COMPETENTĂ PENTRU PROTECŢIA MEDIULUI A DECIS NECESITATEA DEMARĂRII PROCEDURII DE EVALUARE ADECVATĂ, MEMORIUL VA FI COMPLETAT CU:**
3. descrierea succintă a proiectului şi distanţa faţă de aria naturală protejată de interes comunitar, precum şi coordonatele geografice (Stereo 70) ale amplasamentului proiectului. Aceste coordonate vor fi prezentate sub formă de vector în format digital cu referinţă geografică, în sistem de proiecţie naţională Stereo 1970 sau de un tabel în format electronic conţinând coordonatele conturului (X, Y) în sistem de proiecţie naţională Stereo 1970;
4. numele şi codul ariei naturale protejate de interes comunitar;
5. prezenţa şi efectivele/suprafeţele acoperite de specii şi habitate de interes comunitar în zona proiectului;
6. se va preciza dacă proiectul propus nu are legătură directă cu sau nu este necesar pentru managementul conservării ariei naturale protejate de interes comunitar;
7. se va estima impactul potenţial al proiectului asupra speciilor şi habitatelor din aria naturală protejată de interes comunitar;
8. alte informaţii prevăzute în ghidul metodologic privind evaluarea adecvată.

 Semnătura şi ştampila